KOMISIJOS SPRENDIMAS
2005 m. kovo 11 d.
iš dalies keičiantis Sprendimą 97/296/EB, pateikiantį trečiųjų šalių, iš kurių leidžiama importuoti žmonėms vartoti skirtus žuvininkystės produktus, sąrašą, dėl Saudo Arabijos
(pranešta dokumentu Nr. C(2005) 564)
(Tekstas svarbus EEE)
(2005/219/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų tarpiniam laikotarpiui sudarymo sąlygų (1), ypač jo 2 straipsnio 2 dalį,
kadangi:
(1)
1997 m. balandžio 22 d. Komisijos sprendime 97/296/EB, pateikiančiame trečiųjų šalių, iš kurių leidžiama importuoti žmonėms vartoti skirtus žuvininkystės produktus, sąrašą (2), išvardijamos šalys ir teritorijos, iš kurių leidžiama importuoti žmonėms vartoti skirtus žuvininkystės produktus. Šio sprendimo priedo I dalyje nurodomos šalys ir teritorijos, kurioms taikomas specifinis sprendimas pagal 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką (3), o II dalyje nurodomos šalys ir teritorijos, atitinkančios Sprendimo 95/408/EB 2 straipsnio 2 dalyje nustatytus reikalavimus.
(2)
Komisijos sprendimas 2005/218/EB (4) nustato specifines importo sąlygas žuvininkystės produktams iš Saudo Arabijos. Todėl ši šalis turėtų būti įtraukta į Sprendimo 97/296/EB priedo I dalyje nurodytą sąrašą.
(3)
Kad būtų aiškiau, šie sąrašai turėtų būti pakeisti naujais.
(4)
Todėl Sprendimas 97/296/EB turėtų būti atitinkamai iš dalies pakeistas.
(5)
Šis sprendimas turėtų būti pradedamas taikyti tą pačią dieną, kaip ir Sprendimas 2005/218/EB dėl žuvininkystės produktų importo iš Saudo Arabijos.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/296/EB priedas keičiamas šio sprendimo priedo tekstu.
2 straipsnis
Šis sprendimas taikomas nuo 2005 m. kovo 19 d.
3 straipsnis
Šis sprendimas yra skirtas valstybėms narėms.
Priimta Briuselyje, 2005 m. kovo 11 d.